קרב קיבוץ מגן

קרב קיבוץ מגן התרחש ב-7 באוקטובר 2023, במסגרת מתקפת הפתע על ישראל. במהלך הקרב הסתערו מחבלים המשתייכים לארגון הטרור חמאס על קיבוץ מגן הסמוך לדרום רצועת עזה, במטרה לבצע טבח בתושבי הקיבוץ ולחטוף מהם לרצועת עזה. חברי כיתת הכוננות של הקיבוץ ניהלו קרב עם המחבלים והצליחו לבלום אותם. אחד מחברי הכיתה, אבי פליישר, נהרג בקרב.

רקע

מהלך הקרב 
בבוקרו של 7 באוקטובר הגיעה חולייה של כעשרים מחבלים לגדר המערבית של הקיבוץ. מחבלים רכובים על שני אופנועים פוצצו את גדר הקיבוץ ואיפשרו את חדירת המחבלים לתוכו.

כיתת הכוננות של הקיבוץ, בהובלת רבש"ץ הקיבוץ ברוך כהן, ניהלה קרב יריות עם המחבלים, הצליחה להרוג רבים מהם ולהניס את השאר. תוך כדי הקרבות אחד מחברי כיתת הכוננות - אבי פליישר - נהרג. כהן ניסה לדרוס מחבלים ברכבו, נורה ונפצע. הפצועים קיבלו טיפול ראשוני בשטח מרופאה שגרה בקיבוץ, ד"ר שני כספי, והיא ובן זוגה פינו את שלושת הפצועים לקיבוץ רביבים, ומשם הועברו להמשך טיפול: כהן הועבר למרכז רפואי הדסה בירושלים. חבר אחר בכיתת הכוננות נדב רוט נפצע בכתפו והובהל באמבולנס לבאר שבע, שם טופל ולאחר מכן הועבר למרכז רפואי שיבא - תל השומר בתל השומר. כוחות צה"ל הגיעו לאזור רק לאחר כשבע שעות. חבר נוסף בקיבוץ, אופיר ירון, נעדר, וגופתו נמצאה מספר ימים לאחר מכן.

ב-8 באוקטובר היה ניסיון חדירה נוסף לקיבוץ, שצה"ל הדף. ב-9 באוקטובר חברי הקיבוץ פונו לאזור ים המלח.

קישורים חיצוניים 
 
 עדותו של עידו יקיר, מפקד כיתת הכוננות, בלוגנרדי, 23 באוקטובר 2023

הערות שוליים 

מתקפת הפתע על ישראל (2023)
חמאס: פיגועים
מלחמת חרבות ברזל: קרבות
עוטף עזה
מועצה אזורית אשכול